|  |
| --- |
| **Искам да открадна целия корк от планетата. Хората, ще спрат да пият вино, ще**  **удавят мъката си в твърд алкохол, ще се опиянят. Световната икономика ще**  **забуксува, тогава аз ще върна корка, хората ще ме заобичат и ще ме изберат за**  **президент на Америка след което ще заплаша, световните лидери** |

|  |
| --- |
| **Защо точно корка, няма ли по-използвани материални които по-бързо да отнемат комфорта на населението?** |
| Открадването на корка ще е тежка и трудна задача, освен че той се използва в много различни области, той е и крайно разпространен по цялото земно кълбо и открадването му няма да е никак лесно. Корка ли е най-нужен на човечеството? Няма ли по необходими материали и суровини? Къде ще се складира целия този корк, когато го откраднем?  Предлагам вместо корка да откраднете меда на пчелите, смятам, че това е много по-лесна задача, а и би нанесло много по-голяма вреда на човечеството. Когато откраднете всичкия мед от пчелите те ще се разгневят и ще започнат масово жилене на населението за отмъщение. Тогава ще върнете меда и пак ще спечелите доверието и ще бъдете избран за президент. Освен това можем да произвеждате продукти против ужилвания от насекоми, които ще са крайно необходими при така създалата се ситуация.  Дали открадването на меда ще разгневи достатъчно пчелите? Нужно ли е да връщате целия мед или може да си оставите малко за зимата? Дали да не се върнете на първоначалният план с корка? Дали ще привлечете достатъчно внимание и всеобща любов, за да станете президент? |

|  |
| --- |
| **Къде ще се складира целия този корк, когато го откраднем?** |
| Да се скрие толкова много корк от света не е лесна задача, ще ни трябва място където никой никога не ходи и никой не би се досетим да търси. Предлагам това да са градските библиотеки, читалища и театри, там в момента хората не ходят заради карантината, но и по принцип тези места се посещават рядко и никой никога не би се сетил да търси корка там. А дори и някой да открие корка няма как да разбере че Вие сте го скрили там и да провали доброто Ви име и бъдещата политическа кариера. |

|  |
| --- |
| **Защо смятате, че хората ще се пропият ако няма корк?** |
| Корка несъмнено е важен материал за хората и те го използват за най-различни цели. Но как открадването му ще накара населението да се пропие? Дали хората няма да заместят корковите тапи с капачки и да продължат да пият вино? Предлагам Ви, за да сме сигурни, че всички ще се напиват постоянно да откраднем не само корка, а и всички останали средства за затваряне на бутилки. Така хората ще се притеснят че алкохола ще изветрее и ще се похаби и ще бързат да го изпият. По този начин всички ще са перманентно пияни, докато не свършат всички запаси от алкохол на света. Може да помислим и за открадването на всичката вода, за да може даже и тези които не пият алкохол, да са принудени да го правят, поради липсата на вода. Ще проработи ли този план? Дали трябва да откраднем освен всичката вода и натуралните сокове? |

|  |
| --- |
| **Кои световни лидери ще заплашите първо?** |
| „Световните лидери“ е доста широко и общо понятие и то може да включва управляващи, политици, президенти, крале, илюминати, папата и всички други спрягани за управляващи света. Какво целя когато заплашвам толкова голяма, властна група хора? С какво ще заплаша толкова много различни, хора и организации?  Предлагам да изменим фокуса на първоначалната ни цел и да се съсредоточим към заплашването само на демократични държави и на техните лидери. Предлагам да се възползваме от всенародната любов която ще придобием след като върнем корка и да насъскаме народа срещу управляващите. Да елиминираме всички лидери на демократични държави и да обявим разпадането на демокрацията в световен мащаб. След това ще наложим диктатурата и вие ще се самообявите за първият диктатор на новосформиралата се държава, състояща се от всички разпаднали се държави след падането на демокрацията?  Възможно ли е това? Дали не трябва да си поставим по-високи цели, като поробването на целия свят? Ще успеете ли да наложите абсолютна власт чрез диктатура? Нужни ли са Ви роби? |

|  |
| --- |
| **Защо целите да станете президент на Америка?** |
| Несъмнено титлата президент ще донесе желаните власт и престиж, както и всенародно доверие и признание. Връзките с хайлайфа, които ще създадете несъмнено ще Ви послужат да извиете ръцете на световните лидери. Но достатъчно престижна титла ли е президент на Америка? Няма ли по-силно политически развити държави които можете да оглавите? Предлагам вместо президент на Америка да станете лидер на Китай. Като ще променим първоначалния план и вместо да крадем корка, ще откраднем ориза от целия свят, ще оставим безброй китайци гладни и след като го върнем ще получим любовта на една от най-многобройните държави в света, та дори и на цяла раса. С властта която ще получите като президент на Китай, ще задействате пъкления си план и ще можете да заплашите всеки световен лидер изпречил се на пътя Ви към господството на света.  Китай ли е най-подходящата държава за нашата цел? Може ли да станете президент на няколко държави едновременно? Стига ли Ви да поробите само света? Защо да не завземете цялата галактика? Какво ще правите с толкова голяма власт? |